text: 
  Servicering " Der er et virkeligt stort behov for servicering af 
  sommerhuse med hovedrengøring, overvågning, maling og græsslåning. Vi 
  startede vort firma 1. april, og vi har allerede mange kunder, der 
  kommer af sig selv, " siger Gitte Knudsen. Når forløbet i kommunalt 
  regi slutter til december, håber hun, at hendes og mandens firma er 
  vokset stort nok til, at hun kan blive ansat på fuld tid.
  
  De 11 kvinder har i starten af maj været på en tredages-tur til den
   østfrisiske ø, Norderney. Resultatet er en fælles rapport, som holdet
   var ved at lægge sidste computerhånd på, da Berlingske Tidende var 
  på besøg.
  
  " Man kan godt sige, at vi har været i praktik som turister. 
  Tyskerne kan godt lære os noget om venlighed, og om at klare 
  situationen med et smil i stedet for en sur mine, " siger Marianne 
  Dransfeldt, der skal bruge sommeren i praktik i det danske ferieland, 
  hvor tysk i øjeblikket er det vigtigste arbejdssprog.
  
  
  
  